Ernst Rychtar

Ernst Rychtar (* 3. julija 1810 we Wulkim Wjelkowje; † 9. septembra 1872 w Budyšinje) bě serbski adwokat a narodny prócowar.

 Žiwjenje 
Ernst Rychtar wopyta wot lěta 1824 do 1830 gymnazij w Budyšinje a studowaše potom hač do lěta 1833 prawnistwo w Lipsku. Wot 1833 skutkowaše jako pomocnik při Budyskim sudnistwje a běše načolnik patrimonialnych sudnistwow w Minakale a Kumwałdźe. Po tym zo so tute sudnistwa wotstronichu, běše Rychtar swobodny adwokat w Budyšinje.

 Skutkowanje 
Za čas Němskeje rewolucije 1848/49 zastupowaše Rychtar liberalne nahlady a zasadźi so jako zastupowacy předsyda Serbskeho rěčenskeho towarstwa za runoprawne wuwiće serbšćiny. Ze Smolerjom prócuje so wo wutworjenje nowych burskich towarstwow z liberalnym wusměrjenjom.

Rychtar běše wot 1847 čłon Maćicy Serbskeje a wot lěta 1856 do 1872 tež jeje předsyda. W lěće 1850 załoži Bjesadu w Budyšinje sobu, kotrejež tež někotre lěta předsydowaše.

 Žórło 

Kategorija:Rodź. 1810
Kategorija:Zemr. 1872
Kategorija:Prawiznik
Kategorija:Muž
Kategorija:Serb
Kategorija:Maćicar
Kategorija:Wosoba (Budyšin)
Kategorija:Wulki Wjelkow